Arreta jarri beharra dago zenbait pasartetan. Agiñaga aldean bizkarra jarraitzen saiatu naiz, gain guztietatik pasatzearren, baina sasia gailenduta dago tarteren batean eta bidea estu hartuta dauka beste batzuetan; badira bide garbiagoak tontorrak saihestuz gero. Arreta jarri behar da Akolako aisigunetik Latsara jaisterakoan, bide nagusiak bazterrean utzita egiten baita jaitsiera (Alkatxurain baserriaren inguruko bidegurutzean porlanezko bidea utzi eta bidezidorra hartu behar da, porlanezko bidearen aldamenetik jaitsiz).